‘রান্নার জিনিয়াস’ বেলা দের চরিত্রে ঋতুপর্ণা সেনগুপ্ত

কলকাতা: প্রখ‌্যাত ক্রীড়া সাংবাদিক, লেখক, পরিচালক, ফিল্ম প্রযোজক অনিলাভ চট্টোপাধ‌্যায় এবার নিজের প্রথম ফিচার ফিল্ম পরিচালনায়। ‘রান্নার জিনিয়াস’, বলে পরিচিতি লেখিকা বেলা দে-কে নিয়ে ছবি বানাতে চলেছেন অনিলাভ চট্টোপাধ্যায়। ছবির নাম হতে চলেছে ‘বেলা’।

শর্ট ফিল্মের পর অনিলাভ চট্টোপাধ‌্যায় (Anilabha Chatterjees) এবার প্রথম ফিচার ফিল্ম পরিচালনায় করতে চলেছেন। ছবির গল্প হিসেবে তিনি বেছে নিয়েছেন আইকনিক চরিত্র তথা লেখিকা বেলা দে- (Bela Dey)কে। যাঁকে এককথায় বলা যায় ‘রান্নার জিনিয়াস’। রান্নার বই লিখে এমন জনপ্রিয়তা বিরল। ‘রান্না অভিধান’, ‘হেঁশেল’, ‘সহস্র এক রান্না’, ‘বাঙালির রান্নাঘর’, ‘রান্নার অমনিবাস’, ‘আধুনিক রান্না ও জলখাবার’, ‘সহজ রান্না সমগ্র’, ‘নোনতা মিষ্টি জলখাবার’, ‘টিফিনের টুকিটাকি’ সহ বহু জনপ্রিয় রান্নার বই লিখেছেন বেলা দে। হারিয়ে যাওয়া রান্নার রেসেপি খোঁজ পাওয়া যায় তাঁর বইতে। সেই মানুষটা একটা যুগের প্রতিনিধি ছিলেন। তাঁর ভূমিকাতেই অনিলাভর ফ্রেমে দেখা যাবে ঋতুপর্ণা সেনগুপ্তকে (Rituparna Sengupta)। সূত্রের খবর প্রায় দেড়মাস ধরে কলকাতার বিভিন্ন জায়গায় শুটিং চলছে।

আরও পড়ুন: ত্রিকোণ প্রেমের গল্পে ছোট পর্দায় ফিরছেন কি বলিউডের এভারগ্রিন নায়িকা!

রান্নার বই লিখে জনপ্রিয়তা হয়ত খুব কম মানুষই পেয়েছেন। কিন্তু বেলা দে তাঁর রেসেপির জন্যই জনপ্রিয়তার শীর্ষে পৌঁচ্ছে ছিলেন। তবে অসম্ভব প্রতিকূলতার মধ্যে শেষ জীবন কাটাতে হয়ে ছিল তাঁকে। এবার সেই বেলা দে-কেও পর্দায় তুলে ধরতে চলেছেন পরিচালক অনিলাভ চট্টোপাধ্যায়। সবটাই খুব চুপচাপভাবে। ছবিটির প্রযোজনায় ‘গ্রেমাইন্ড কমিউনিকেশন’।

অন্য খবর দেখুন